Miss Universe 2009

Ang **Miss Universe 2009** ay ang ika-58 edisyon ng Miss Universe pageant, na ginanap sa Imperial Ballroom sa Atlantis Paradise Island, Nassau, Bahamas noong 23 Agosto 2009.

Pagkatapos ng kompetisyon, kinoronahan ni Dayana Mendoza ng Beneswela si Stefanía Fernández ng Beneswela bilang Miss Universe 2009. Ito ang una at sa kasalukuyan, ang tanging pagkakataon sa kasaysayan ng Miss Universe na nanalo ang isang bansa sa loob ng dalawang magkasunod na taon. Nagtapos bilang first runner-up si Ada Aimée de la Cruz ng Republikang Dominikano, habang nagtapos bilang second runner-up si Marigona Dragusha ng Kosobo.

Mga kandidata mula sa walumpu't-tatlong bansa at teritoryo ang lumahok sa kompetisyong ito. Pinangunahan nina Billy Bush at Claudia Jordan ang kompetisyon. Nagtanghal sina Heidi Montag, Flo Rida, Kelly Rowland, at David Guetta sa edisyong ito.

Itinampok din sa edisyong ito ang bagong *Diamond Nexus Crown*. Sa unang pagkakataon, bumoto ang mga manonood mula sa tatlong disenyo ng bagong korona. Binoto ng mga manonood ang Peace crown, na mayroong 1,371 na *gemstone*, at may timbang na 416.09 *carats* o 83.218 g. Ito ay gawa sa isang haluang metal na naglalaman ng 544.31 gramo ng 14k at 18k na puting ginto at *platinum*. Itinampok din sa korona ang mga *synthetic ruby* na kinakatawan ang pangunahing adbokasiya ng Miss Universe na *HIV/AIDS education at awareness*.

## Kasaysayan 
thumb|250x250px| Atlantis Paradise Island Hotel, ang lokasyon ng Miss Universe 2009

### Lokasyon at petsa ng kompetisyon 
May intensyon si Donald Trump, presidente ng Miss Universe Organization, na idaos ang 2009 pageant sa Dubai. Gayunpaman, ang mga negosasyon ay hindi natupad dahil sa kawalang-katatagan ng pulitika tungkol sa pagitan ng Nagkakaisang Arabong Emirato at Israel, at para rin sa mga dahilang pang-relihiyon. Interesado rin ang Kroasya sa pagdaraos ng *pageant*. Gayunpaman, binawi ng bansa ang kanilang *bid* na mag-host ng patimpalak dahil sa mga suliraning pang-ekonomiya kaugnay ng pandaigdigang *Great Recession* na naganap mula 2007 hanggang 2009. 

Noong 1 Hulyo 2008, sinubukan ng mamumuhunang si Jonathan Westbrook na maglunsad ng *bid* para ganapin sa Australya ang kompetisyon. Gayunpaman, ang hindi nagpatuloy ang negosasyon dahil hindi interesado ang bansa na idaos ang Miss Universe. Kalaunan, inihayag ng Miss Universe Organization noong 3 Marso 2009 na gaganapin ang kompetisyon sa Atlantis Paradise Island sa Nassau, Bahamas . Ang *pageant* ay dapat sanang gaganapin noong Agosto 25, ngunit ito ay inilipat sa Agosto 23.

### Pagpili ng mga kalahok 
Ang mga kalahok mula sa walumpu't-tatlong mga bansa at teritoryo ay napili upang lumahok sa kompetisyon. Apat na kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa o napili sa isang *casting process*, habang isang kandidata ang napili matapos ang pag-urong ng orihinal na kalahok.

#### Mga pagpalit at pagluklok 
Iniluklok ang first runner-up ng Miss Curaçao 2009 na si Angenie Simon upang kumatawan sa kanyang bansa matapos na umurong sa kompetisyon ang orihinal na nagwagi na si Ashanta Macauly dahil sa kanyang kalusugan. Iniluklok ang *first runner-up* ng Miss Honduras 2008 na si Bélgica Suárez upang kumatawan sa kanyang bansa dahil sa politikal na krisis na nagaganap sa kanyang bansa. Iniluklok ang *first runner-up* ng Miss Universe Vietnam 2008 na si Võ Hoàng Yến bilang Miss Universe Vietnam 2009 ng UNICorp, ang may hawak ng prangkisa ng Miss Universe sa Biyetnam.

#### Mga pagbalik at mga pag-urong 
Bumalik sa edisyong ito ang mga bansang Bulgarya, Etiyopiya, Guyana, Libano, Lupangyelo, Namibya, Rumanya, Sambia, at Suwesya. Huling sumali noong 1998 ang Rumanya, noong 2006 ang Etiyopiya, Lupangyelo, Namibya, at Suwesya, at noong 2007 ang Bulgarya, Guyana, at Libano. 

Hindi sumali ang mga bansang Antigua at Barbuda, Dinamarka, Kapuluang Turks at Caicos, Kasakistan, Sri Lanka, at Trinidad at Tobago sa edisyong ito. Hindi sumali sina Olga Nikitina ng Kasakistan at Faith Landers ng Sri Lanka dahil sa kakulangan sa mga isponsor. Bagama't nakasali pa sa paunang komeptisyon, bumitiw sa kompetisyon si Jewel Selver ng Kapuluang Turks at Caicos dahil ito ay nagkasakit. Hindi sumali ang mga bansang Antigua at Barbuda, Dinamarka, at Trinidad at Tobago sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat rin sanang lalahok si Sorene Maratita ng Hilagang Kapuluang Mariana, ngunit hindi ito nagpatuloy dahil sa kakulangan ng mga isponsor.

### Mga insidente sa panahon ng kompetisyon 
Noong 1 Agosto 2009, inihayag ng mga opisyal ng Bulibya na maaaring magharap ng isang legal na hamon ang mga ito sa mga *organizer* ng Miss Universe dahil sa nakaplanong paggamit ng isang tipikal na Diablada ni   ng Peru. Ayon sa Ministro ng Kultura ng Bulibya nasi Pablo Groux, ang paggamit ni Schwarz ng nasabing kasuotan sa *pageant* ay labag sa batas na apropriyasyon ng kultura at pamana ng mga Bulibyano, at nagbabantang dadalhin ang kasong ito sa *International Court of Justice*.

Binanggit sa El Comercio, isang pahayagan sa Peru, na hindi ito ang unang pagkakataon na itinampok ang diablada sa kompetisyon, at na si Miss Universe Chile 1983 María Josefa Isensee ang unang gumamit nito sa Miss Universe. Sinabi ng *Foreign Minister* ng Peru na si José Antonio García Belaúnde na dahil mula sa Aymara ang damit na diabala, hindi ito maaaring ituring na eksklusibo sa alinmang bansa kung saan nakatira ang mga Aymara.

## Mga resulta 
thumb|250x250px| Mga bansa at teritoryong sumali sa Miss Universe 2009 at ang kanilang mga pagkakalagay.

### Mga pagkakalagay 
#### Mga iskor sa kompetisyon 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Tulad noong 2007, labinlimang *semi-finalist* ang napili sa pamamagitan ng paunang kompetisyon at ang mga *closed-door interview*.  Lumahok sa *swimsuit competition* ang dalawampung mga *semi-finalist,* at kalaunan ay pinili ang sampung mga *semi-finalist*. Lumahok sa *evening gown competition* ang sampung mga *semi-finalist* at kalaunan ay pinili ang limang pinalista. Limang pinalista ang sumabak sa paunang *question-and-answer round* at *final walk*.

### Komite sa pagpili 
#### Paunang kompetisyon 
* Adriana Ching – Abogado at dating *real estate developer*, pilantropo
* Corinne Nicolas – Pangulo ng *Trump Model Management*
* David Friedman – *Executive producer* ng *
* Colin Cowie – Amerikanong awtor, at taga-disenyo*

## Mga tala 
## Mga sanggunian 
## Panlabas na kawing 
* Opisyal na website

Kategorya:Bahamas
Kategorya:Miss Universe
Kategorya:2009